Landcare Ang Landcare ay isang napakatagumpay na kilusang boluntaryong nakatalaga sa komunidad na nagbibigay-daan at nag-uugnay sa mga pagkilos para mapangalagaan ang ating kapaligiran. Naghahatid kami ng mga serbisyo at mga inisyatiba upang suportahan ang Landcare sa Victoria, na may mithiing palakasin at tulungan ang mga grupo at mga network sa buong Estado. Naniniwala ang Pamahalaang Victorian na ang pagsuporta sa Landcare ay isang mahalagang puhunan sa kinabukasan ng Victoria, at ito ay nakatuon sa patuloy na pagsuportang ito. Kabilang sa suporta ang pagpopondo sa mga facilitator sa lupa na nagbibigay-lakas sa mga lokal na mamamayan upang kumilos para sa kanilang kapaligiran, ang programang Victorian Landcare Grants at ang Victorian Landcare Awards. May mga 600 Landcare na grupo at 64 network sa Victoria. Upang matunton o mahanap ng mga kontak para sa isang grupo sa Landcare o network na malapit sa inyo, pumunta sa website ng Victorian Landcare Gateway. Dito makikita mo rin ang mga balita mula sa mga grupo at mga network ng Landcare, kabilang ang mga darating na mga pamboluntaryong aktibidad at kaganapan, mga sanggunian para sa mga grupo at impormasyon tungkol sa mga gawad at proyekto. Ano ba ang Landcare Ang Landcare, na sinimulan sa Victoria noong 1986, ay isang napakatagumpay na kilusang boluntaryong nakatalaga sa komunidad na nagbibigay-daan at nag-uugnay sa mga pagkilos para mapangalagaan ang ating kapaligiran. Ang Landcare ay tungkol sa isang simpleng ideya; mga tao na nag-oorganisang magsama-sama upang talakayin ang mga isyu sa pamamahala ng pinagsasaluhang lupain, at magbuo at magpatupad ng praktikal na mga solusyon upang matugunan ang mga isyung ito. Nakikita ng mga tao ang mga resulta at nais nilang maging bahagi nito. Ang Landcare ay isang pamumunong nakatalaga sa komunidad na kumikilos. Ang Landcare ay nagsimula nang matanto ng mga magsasakang magkakapitbahay na sila ay magiging mas epektibo at magkakaroon ng malaking impluwensya kung magkakasama nilang haharapin ang karaniwang mga problema sa pangangasiwa ng likas na yaman. Dahil ang unang Landcare na grupo ay nabuo sa Winjallok na malapit sa St Arnaud sa Central Victoria, daan-daang Landcare na grupo ang nabuo sa kabuuan ng Victoria. Mabilis na naging isang pambansang kilusan ang Landcare at sa nakaraang mga taon ay lumawak sa mahigit na 20 bansa. Ang Landcare ay nagtamo ng tagumpay sa pagbubunsad ng ethos sa mas likas-kayang pamamahala ng lupa at gawi. Mula sa matagal nang pinag-ugatan nito sa produksyong agrikultura, ang Landcare ay nagsangay upang sakupin ang pagkamamamayang kapaligiran ng mga pampubliko at pribadong lupain - sa mga palumpong, sa may baybayin, at pati na rin sa mga lugar na sa paligid ng lungsod (urban) at sa pagitan ng paligid ng lungsod at kabukiran (peri-urban). (n)peri-urban). Kabilang sa iba't ibang gawain sa lupa ng Landcare ay: ang pagbubuhay at pag- aayos ng mga habitat, pagpapanumbalik ng mga daanang-tubig, pagpapabuti ng kabukiran, at pagtugon sa mga isyu ng pamamahala ng lupa, tulad ng pagguho ng lupa at pesteng mga halaman at hayop. upload
Landcare Pinagtibay ng pananaliksik na ang mga gawain sa lupa na isinasagawa ng Landcare ay humantong sa pagpapabuti ng kalagayan ng ating likas na yaman. Higit pa dito, naisasagawa ang mga gawaing ito sa murang paraan, kung ikukumpara halimbawa ang nakamtan ng mga aksyon sa lupa kumpara sa halaga ng pinuhunang pampublikong pondo. Ang mabisang paggastos na ito ay nagmula sa mababang gastos sa pangangasiwa at koordinasyon, ang pagkakaroon ng boluntaryong paggawa, at ang mga kontribusyon ng malalaking may-ari ng lupa ( kuwarta at mga bagay o serbisyo) sa mga proyekto. Ang Landcare na mga grupo at network Sa Victoria, may mga 600 Landcare na grupo at 64 Landcare na network ngayon, at mahigit 500 na iba pang nakatalaga sa komunidad na mga grupong namamahala ng likas na yaman. Ang Landcare ng Victoria at iba pang nakatalaga sa komunidad na mga grupong namamahala ng likas na yaman ay may mga 60,000 miyembro at karagdagang 45,000 na mga kasaling boluntaryo na nag-aambag ng kanilang panahon at lakas bawat taon upang makatulong sa pangangalaga ng ating likas na yaman. Ang mga kabutihan ng pagtatrabaho sa grupo ay: pinabuting pang-matagalang produktibidad at halaga ng amenidad ng isang lugar access sa mas malawak na hanay ng teknikal, pinansyal at iba pang tulong maipagmamalaki ng komunidad at pag-aari ng mga proyekto mararamdamang tagumpay pagkilala ng publiko sa mga pagsisikap ng isang grupo, na maaaring maghikayat sa iba na makibahagi Sa paglipas ng panahon, ang Landcare ay lalo pang naging mas konektado. Habang ang mga grupo sa Landcare ay patuloy na gumagawa sa lokal na komunidad, ang malaking bahagdan ng mga grupo ng Estado ay naka-link na ngayon o mga miyembro ng mga network ng Landcare, na nagpapatakbo sa mas malawak o mas estratehikong landscape. Ang Landcare na mga grupo at network ay bumubuo ng kanilang sariling mga prayoridad, nag- aayos ng mga gawain ng komunidad, at humihingi ng suporta at pagpopondo mula sa mga entidad na kinabibilangan ng mga pederal, estado at lokal na mga pamahalaan, mga awtoridad sa pangangasiwa ng catchment, pribadong mga negosyo, mga organisasyong di- pinagkakakitaan, at mga interesadong tao . Kabilang sa mga mahahalagang aktibidad ang pagsagawa ng mga proyekto sa lupa, pagtatatag ng mga pagsososyo, pagtatatag ng kapasidad ng komunidad at pakikilahok, pagbabahagi ng mga kuwento at mga kasanayan, at pagdiriwang ng tagumpay. Ang Landcare, samakatuwid, ay isang pagsososyo ng produksyon at pangangalaga , kasama ang buong komunidad na nangangalaga ng lupain - lokal na mga council, mga grupo ng konserbasyon, paaralan at interesadong tao . Sa mga dekadang nagdaan mula nang maitatag, ang Landcare ay naging bahagi na ng panlipunang kabuuan ng Victoria. Ang halaga ng Landcare sa publiko ay hindi matatawaran. Bukod pa sa mga benepisyo sa kapaligiran, nagdudulot din ito ng mahahalagang benepisyo sa lipunan at ekonomiya para sa mga kalahok at sa mga komunidad na kanilang kinabibilangan.
Landcare Ang Landcare sa pampublikong lupain Halos 40 porsiyento ng Victoria ay pampublikong lupain tulad ng mga national park, mga kagubatan at mga reserve na pinamamahalaan ng mga ahensya ng Pamahalaan. Habang ang Landcare ay nakaugalian nang nagtatrabaho para sa pribadong lupain, ilang mga grupo at mga network ay nakikipagtrabaho na katuwang ang mga tagapamahala ng pampublikong lupa para magsagawa ng mga proyekto sa pampublikong lupain. Kung ang mga isyu sa pamamahala ng lupain ay nagsasapawan sa pagitan ng pampubliko at pribadong lupain, ang Landcare ay nagbibigay ng pagkakataon para sa mga tagapamahala ng pribado at pampublikong lupain na magkasamang magtrabaho upang harapin ang mga isyung ito. Ang Programang Landcare ng Victoria Ang Victorian Landcare Program ay programa ng suportang ibinibigay sa Landcare sa Victoria ng pamahalaan ng Estado at pinamamahalaan sa pamamagitan ng DELWP. Naniniwala kami na ang pagsuporta sa Landcare ay isang mahalagang puhunan sa kinabukasan ng Victoria, at kami ay nakatuon na ipagpatuloy ang suportang ito. Ang layunin ng Victorian Landcare Program ay "magkatuwang na mga responsibilidad para sa isang malusog na kapaligiran". Isang independiyenteng pagsusuri ng Victorian Landcare programa ay isinagawa noong 2015 upang matiyak ang pinakamahusay na posibleng pangmatagalang kaayusan para sa suporta ng Pamahalaang Victoria para sa Landcare. Ang pagsusuri ay may malawakang sanggunian ; mahigit 150 panayam ang isinasagawa sa kabuuan ng Victoria at mahigit 900 online survey ang nakumpleto sa komunidad at mahahalagang stakeholder. Ito ay isang mahalagang pagkakataon upang marinig ang mga pananaw ng komunidad at nagbibigay ng maraming ideya upang ipaalam sa hinaharap na pamahalaang suporta para sa Landcare. Ang Victorian Landcare Program Review Action Plan (PDF, 8.6 MB) ay nagdedetalye ng tugon ng Pamahalaang Victoria sa mga rekomendasyon ng Victorian Landcare Program Review (PDF, 2.1 MB) at ng Victorian Local Landcare Facilitator Initiative Evaluation (PDF, 4.2 MB). Ang Victorian Landcare Program ay kinabibilangan ng paghahatid sa sumusunod na mga serbisyo at mga inisyatiba sa pagsuporta sa Landcare sa buong estado. Ang Victorian Landcare Grants Sinusuportahan ng Victorian Landcare Grants ang Landcare at iba pang mga nakatalaga sa komunidad na mga grupo na namamahala sa likas na yaman upang protektahan at panumbalikin ang landscape ng Victoria. Ang mga gawad ay ibinibigay sa pamamagitan ng sampung Catchment Management Authorities sa Estado sa pagpopondo ng: mga gawain sa lupa na naghahatid ng mga prayoridad na lokal, rehiyonal at pang-Estado mga aktibidad sa pagpapasigla ng kapasidad para sa mga pangangasiwa sa lupain at pagbabago sa lupa mga proyekto na nagsusulong ng pagbabago sa pamamagitan ng mga pang- eksperimenetong pagsubok at mga pilot program pagpopondo sa pagsisimula (para sa mga bagong grupo at network) at gawad sa pagmimintini upang masiguro ang isang matatag na Landcare sa buong Estado ang mga oportunidad upang itaguyod ang Landcare at pataasin ang bilang ng mga miyembro at boluntaryo
Landcare Mga suportang kawani ng Landcare Pinahahalagahan ng Pamahalaang Victoria ang mga gawain ng mga grupong nakabatay sa boluntaryo at mga network ng Landcare sa Victoria, at kinikilala ang mahalagang suporta na ibinibigay sa mga organisasyong ito ng mga propesyonal na mga kawani ng Landcare tulad mga facilitator at koordineytor ng Landcare. Sa pamamagitan ng Victorian Landcare Program, ang kagawaran ay nagpopondo ng sampung posisyong Regional Landcare Coordinator na nakatalaga sa Catchment Management Authorities, at isang pambuong-estadong katungkulan na Aboriginal Landcare Facilitator. Ang Victorian Landcare Facilitator Program ay nagpopondo sa 68 part-time na mga facilitator na kinuhang magtrabaho ng mga grupo at network mismo. Ang tungkulin ng facilitator ay makuha ang epektibong partisipasyon ng mga grupo sa Landcare at network, mga may-ari ng lupa at ng mas malawak na komunidad sa mga gawaing pamamahala ng likas-yaman na mangangalaga, magpapaganda at magpapanumbalik sa ating likas na kapaligiran, at mapagbubuti ang produktibidad sa agrikultura. Malakas ding tinututukan ng mga facilitator ang pagtatatag ng kapasidad ng grupo at network, sa halip na pagiging palaasa, upang makayanang suportahan ng mga grupo at network ang kanilang mga sarili. Victorian Landcare and Catchment Management Magazine Ang Victorian Landcare and Catchment Management Magazine ay unang inilathala noong 1996. Ang magasin ay inilalathala nang tatlong beses sa isang taon at ang mga kuwento na itinatampok nito ay kadalasang mga kontribusyon ng mga Landcarer sa komunidad. Ang magasin ay makukuha sa hard copy o elektroniko (bilang pdf) sa pamamagitan ng Victorian Landcare Gateway. Bawat kuwento ay nakalathala rin bilang web page sa Gateway. Para sa mga pinakabagong isyu at mga nakaraang isyu ng Victorian Landcare and Catchment Management Magazine Para ma-alerto ng email kapag ang Victorian Landcare and Catchment Management Magazine ay makukuha na online, magpadala ng email sa ftla@vff.org.au. Victorian Landcare Awards Tuwing ikalawang taon ang State and Territory Landcare Awards, kabilang na ang Victorian Landcare Awards, ay ginaganap upang kilalanin ang mga tagumpay at narating ng mga Landcarer, grupo, network, at mga organisasyon ng komunidad na nagtatrabaho upang protektahan, pagandahin at panumbalikin ang ating kapaligiran. Ang mga nanalo ng siyam na kategorya ng pambansang gawad ay kakatawanin ang kanilang Estado o Teritoryo sa National Landcare Awards sa susunod na taon. Bisitahin ang Victorian Landcare Awards para sa karagdagang impormasyon. Kung kailangan mo ng tulong, kontakin lamang ang Serbisyo ng Pagsasalinwika at Pag-iinterprete (TIS) para sa tulong sa pagsasalin at pagpapaliwanag sa wika. Kontakin ang TIS National sa 131 450 (sa Australya) o bisitahin ang